ข้อกำหนดข้อกำหนดการจัดสรรที่ดินเพื่อการอุตสาหกรรมจังหวัดกำแพงเพชรพ.ศ. ๒๕๕๐ อาศัยอำนาจตามมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดกำแพงเพชรออกข้อกำหนดเกี่ยวกับการจัดทำแผนผังโครงการและวิธีการในการจัดสรรที่ดินเพื่อการอุตสาหกรรมโดยความเห็นชอบจากคณะกรรมการจัดสรรที่ดินกลางไว้ ดังต่อไปนี้หมวด ๑บททั่วไป ข้อ ๑ ข้อกำหนดนี้เรียกว่า ข้อกำหนดการจัดสรรที่ดินเพื่อการอุตสาหกรรมจังหวัดกำแพงเพชร พ.ศ. ๒๕๕๐ข้อ ๒[๑] ข้อกำหนดนี้ให้ใช้บังคับเมื่อพ้นกำหนดสามสิบวัน นับแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อกำหนด ระเบียบ ข้อบังคับหรือคำสั่งอื่นใดที่ขัดแย้งกับข้อกำหนดนี้ให้ใช้ข้อกำหนดนี้แทนข้อ ๔ ข้อกำหนดนี้ไม่ให้ใช้บังคับกับการจัดสรรที่ดินที่ได้ยื่นคำขออนุญาตไว้ก่อนข้อกำหนดนี้ใช้บังคับข้อ ๕ ในข้อกำหนดนี้ผู้จัดสรร หมายความว่าผู้ขออนุญาตจัดสรรที่ดินเพื่อการอุตสาหกรรมที่ดินจัดสรร หมายความว่าที่ดินที่ขออนุญาตจัดสรรที่ดินตามข้อกำหนดนี้คณะกรรมการ หมายความว่าคณะกรรมการจัดสรรที่ดินจังหวัดกำแพงเพชรอุตสาหกรรม หมายความว่า การประกอบกิจการในโรงงานตามพ.ร.บ.โรงงาน พ.ศ. ๒๕๓๕ เช่น การทำ ผลิต ประกอบ บรรจุ ซ่อม ซ่อมบำรุง ทดสอบปรับปรุง แปรสภาพ ลำเลียง เก็บรักษาหรือการทำลายสิ่งใด ๆ ตามลักษณะกิจการของโรงงานข้อ ๖ การจัดสรรที่ดินเพื่อการอุตสาหกรรมต้องจัดบริเวณแยกจากที่อยู่อาศัยและพาณิชยกรรมซึ่งอยู่ภายใต้หลักเกณฑ์ตามประกาศคณะกรรมการจัดสรรที่ดินกลางเรื่อง กำหนดนโยบายการจัดสรรที่ดินเพื่อที่อยู่อาศัยและพาณิชยกรรมข้อ ๗ การจัดสรรที่ดินเพื่ออุตสาหกรรมต้องระบุประเภทอุตสาหกรรมต่าง ๆที่จะดำเนินการในที่ดินที่ขออนุญาตทำการจัดสรรที่ดินข้อ ๘ ในกรณีที่คณะกรรมการเห็นสมควรเพื่อประโยชน์ในทางเศรษฐกิจและสังคมโดยคำนึงถึงประเภทของการจัดสรรที่ดินที่ตั้งของที่ดิน และการผังเมืองคณะกรรมการจะผ่อนผันการปฏิบัติตามข้อกำหนดนี้เป็นการเฉพาะรายก็ได้การผ่อนผันตามวรรคหนึ่งต้องไม่ต่ำกว่าเกณฑ์มาตรฐานตามประกาศคณะกรรมการจัดสรรที่ดินกลางเรื่อง กำหนดนโยบายจัดสรรที่ดินเพื่อการอุตสาหกรรมหมวด ๒แผนผังและวิธีการจัดสรร ข้อ ๙ การขออนุญาตจัดสรรที่ดินตามข้อกำหนดนี้ผู้จัดสรรต้องยื่นแผนผัง ดังต่อไปนี้ ให้คณะกรรมการพิจารณา(๑)แผนผังสังเขป(๒)แผนผังบริเวณรวม(๓)แผนผังการแบ่งแปลงที่ดิน(๔)แผนผังระบบสาธารณูปโภคและบริการสาธารณะข้อ ๑๐ แผนผังสังเขป ต้องมีรายละเอียดดัง ต่อไปนี้(๑)ที่ตั้งที่ดินจัดสรร(๒)ลักษณะบริเวณที่ดินโดยรอบ(๓)เส้นทางเข้าออกของที่ดินจัดสรรจากทางหลวงหรือทางสาธารณะภายนอก(๔)การใช้ประโยชน์ในที่ดินภายในเขตผังเมือง ตามกฎหมายว่าด้วยการผังเมืองการใช้ประโยชน์ในที่ดินภายในเขตผังเมือง(๔) ให้ระบุรายละเอียดตามกฎหมายว่าด้วยการผังเมืองและให้แสดงที่ตั้งของที่ดินจัดสรรในแผนผังของผังเมืองรวมนั้นข้อ ๑๑ แผนผังบริเวณรวม ต้องมีรายละเอียดดังต่อไปนี้(๑)รูปต่อแปลงเอกสารสิทธิที่นำมาจัดสรร(๒)รายละเอียดของที่สาธารณประโยชน์ที่อยู่ในที่ดินจัดสรร และที่ติดต่อกับที่ดินจัดสรร(๓)ข้อกำหนดเกี่ยวกับที่ดิน ทั้งของทางราชการและของเอกชน เช่น ภาระจำยอม ข้อบัญญัติของท้องถิ่นเป็นต้น(๔)หากที่ดินจัดสรรติดต่อกันหลายโครงการ ไม่ว่าแต่ละโครงการจะเป็นของผู้จัดสรรคนเดียวกันหรือหลายคนให้แสดงการเชื่อมต่อของโครงการ เช่น ถนน ระบบระบายน้ำ เป็นต้น ไว้ในแผนผังบริเวณรวมด้วยข้อ ๑๒ แผนผังการแบ่งแปลงที่ดิน ต้องมีรายละเอียด ดังต่อไปนี้(๑)การแบ่งแปลงที่ดินแปลงย่อยเพื่อจำหน่าย ให้ระบุประเภทการใช้ที่ดินเพื่อการอุตสาหกรรมแต่ละแปลง(๒)การแบ่งแปลงที่ดินเพื่อจัดทำสาธารณูปโภค บริการสาธารณะ และถนน(๓)การเว้นช่องว่างระหว่างแปลงที่ดินต่างประเภทการใช้ที่ดิน ทั้งนี้ ให้เป็นไปตามกฎหมายว่าด้วยควบคุมอาคารและกฎหมายที่เกี่ยวข้องและให้ถือเป็นส่วนสาธารณูปโภคของโครงการที่ต้องปรับปรุงและอนุญาตให้ใช้เป็นที่กลับรถหรือเพื่อการอื่นใดข้อ ๑๓ แผนผังและแบบก่อสร้างระบบสาธารณูปโภคได้แก่แผนผังและแบบก่อสร้างที่แสดงรายละเอียดของระบบสาธารณูปโภคและบริการสาธารณะที่จะจัดให้มีดังนี้(๑)ระบบไฟฟ้า (ถ้ามี)(๒)ระบบประปา หรือระบบส่งน้ำและแหล่งน้ำที่จะนำมาใช้ที่ดินจัดสรรในภาวะปกติและภาวะขาดแคลน(๓)ระบบระบายน้ำ(๔)ระบบบำบัดน้ำเสีย(๕)ระบบถนน และทางเท้า(๖)ระบบอื่น ๆ ที่เกี่ยวข้อง เช่น ระบบการสื่อสาร ระบบการรักษาความปลอดภัย เป็นต้นข้อ ๑๔ แผนผังตามข้อ ๘, ๙, ๑๐ และ ๑๑ ต้องแสดงรายละเอียดของสิ่งที่ปรากฏอยู่ในที่ดินจัดสรรในสภาพปัจจุบันและสภาพหลังจากการปรับปรุงและพัฒนาแล้วข้อ ๑๕ รายละเอียดของสิ่งที่ต้องแสดงในแผนผังตามข้อ๑๒ ให้เป็นไปตามประกาศของคณะกรรมการจัดสรรที่ดิน และต้องจัดทำบนกระดาษขนาดมาตรฐาน A 1โดยมุมด้านล่างขวาต้องแสดงดัชนีแผนผังที่ต่อกัน (ในกรณีที่ต้องแสดงแผนผังเกินกว่า๑ แผ่น) ชื่อโครงการ ชื่อและที่ตั้งของสำนักงานผู้จัดสรรชื่อและลายมือชื่อของผู้ออกแบบและวิศวกรผู้คำนวณระบบต่าง ๆพร้อมทั้งเลขทะเบียนใบอนุญาตให้ประกอบวิชาชีพตามกฎหมายว่าด้วย วิชาชีพวิศวกรรมหรือสถาปัตยกรรมด้วยข้อ ๑๖ ในการขออนุญาตจัดสรรที่ดินนอกจากหลักฐานและรายละเอียดที่ต้องแสดงตามความในมาตรา ๒๓แห่งพระราชบัญญัติการจัดสรรที่ดิน พ.ศ. ๒๕๔๓และกฎกระทรวงซึ่งออกตามความในพระราชบัญญัติการจัดสรรที่ดิน พ.ศ. ๒๕๔๓ แล้วผู้จัดสรรต้องแสดงโครงการและวิธีการในการจัดสรรที่ดินเพื่อเป็นหลักฐานการดำเนินงานในเรื่องต่างๆ ดังนี้(๑)หลักฐานการอนุญาตหรือยินยอมจากทางราชการและของเอกชนผู้ดูแลรับผิดชอบแหล่งรองรับน้ำทิ้ง(ในกรณีต้องได้รับอนุญาตหรือยินยอม)(๒)รายงานการวิเคราะห์ผลกระทบสิ่งแวดล้อม ตามกฎหมายว่าด้วยการส่งเสริมและรักษาคุณภาพสิ่งแวดล้อม(ในกรณีที่ต้องทำ)(๓)ในกรณีที่ใช้น้ำประปาจากการประปาส่วนภูมิภาค หรือการประปาส่วนท้องถิ่นต้องแนบหนังสือรับรองจากหน่วยงานนั้น ๆ ว่า สามารถให้บริการได้หากใช้ระบบประปาสัมปทานให้แสดงหลักฐานการได้รับสัมปทานประกอบกิจการประปาตามกฎหมายว่าด้วยการนั้น(๔)วิธีการในการปรับปรุงพื้นที่ดิน การรวม การปรับแต่งให้พื้นที่ดินเกิดความเหมาะสมในการปลูกสร้างอาคาร ทั้งนี้จะต้องกำหนดระดับความสูงต่ำของพื้นที่ดินและวัสดุที่นำมาใช้ในการถมปรับที่ดินทั้งบริเวณส่วนจำหน่าย และส่วนสาธารณูปโภค(๕)วิธีการในการจัดจำหน่ายที่ดินเปล่าและหรือที่ดินพร้อมสิ่งปลูกสร้างจะจำหน่ายโดยวิธีชำระเป็นเงินสดหรือเงินผ่อนตามระยะเวลาที่ผู้ซื้อสามารถเลือกได้(๖)วิธีการบำรุงรักษาสาธารณูปโภคและบริการสาธารณะ(๗)การเรียกเก็บค่าใช้บริการและค่าบำรุงรักษาบริการสาธารณะ(๘)สิทธิของผู้ซื้อการใช้หรือรับบริการจากการบริการสาธารณะ(๙)ภาระผูกพันของผู้อื่นที่มีต่อที่ดินจัดสรร(๑๐)ข้อสัญญาในการใช้ประโยชน์ในที่ดินแปลงย่อยที่ผู้ซื้อต้องปฏิบัติเพื่อประโยชน์ต่อชุมชนในเรื่องความสงบสุขความปลอดภัย ความสวยงาม ความเป็นระเบียบเรียบร้อย ขนบธรรมเนียมประเพณี และการเพิ่มมูลค่าของที่ดินจัดสรร(๑๑)หลักฐานการอนุญาตหรือยินยอมของหน่วยงานอื่น (ถ้ามี) เช่นหนังสืออนุญาตให้เชื่อมทาง หนังสืออนุญาตให้ขุดเจาะน้ำบาดาล เป็นต้นหมวด ๓ขนาดและเนื้อที่ของที่ดินจัดสรร ข้อ ๑๗ ขนาดของโครงการจัดสรรที่ดินเพื่อการอุตสาหกรรมให้พิจารณาจากจำนวนที่ดินที่ทำการ รังวัดแบ่งเป็นแปลงย่อยเพื่อจัดจำหน่ายและจำนวนเนื้อที่ โดยแบ่งเป็น ๓ ขนาด คือ(๑)ขนาดเล็ก จำนวนแปลงย่อยไม่เกิน ๙๙ แปลง หรือเนื้อที่ต่ำกว่า ๙๙ ไร่(๒)ขนาดกลาง จำนวนแปลงย่อย ตั้งแต่ ๑๐๐ - ๑๙๙ แปลง หรือเนื้อที่ ๙๙ - ๔๐๐ ไร่(๓)ขนาดใหญ่ จำนวนแปลงย่อยตั้งแต่ ๒๐๐ แปลง หรือเนื้อที่เกินกว่า ๔๐๐ ไร่ข้อ ๑๘ เนื้อที่จำนวนน้อยที่สุดของที่ดินแปลงย่อยเพื่อจัดจำหน่ายเฉพาะที่ดินต้องมีเนื้อที่ไม่ต่ำกว่า๖๐ ตารางวา ถ้าเป็นห้องแถว หรือตึกแถวต้องมีเนื้อที่ ไม่ต่ำกว่า ๑๖ ตารางวาข้อ ๑๙ การจัดสรรที่ดินตามข้อกำหนดนี้ห้ามมิให้ผู้จัดสรรแบ่งที่ดินเป็นแนวตะเข็บ เป็นเศษเสี้ยวหรือมีรูปร่างและขนาดที่ไม่สามารถใช้ประโยชน์ได้หมวด ๔การสาธารณสุข ข้อ ๒๐ การกำจัดขยะมูลฝอยและการรักษาความสะอาดในที่ดินจัดสรรให้เป็นไปตามข้อบัญญัติท้องถิ่น หากไม่มีข้อบัญญัติเช่นว่านั้นให้ผู้จัดสรรแสดงรายละเอียดการจัดเก็บและการทำลายขยะมูลฝอยต่อคณะกรรมการหมวด ๕การรักษาคุณภาพสิ่งแวดล้อม ข้อ ๒๑ ผู้จัดสรรต้องจัดให้มีระบบระบายน้ำการบำบัดน้ำเสีย และการจัดการกากอุตสาหกรรมตามความในหมวดนี้ข้อ ๒๒ ระบบการระบายน้ำ การบำบัดน้ำเสียและการจัดการการอุตสาหกรรม (ถ้ามี) ต้องมีประสิทธิภาพและได้มาตรฐานตามที่หน่วยงานที่เกี่ยวข้องกำหนดข้อ ๒๓ น้ำทิ้งที่ออกจากระบบระบายน้ำและระบบบำบัดน้ำเสียไปสู่แหล่งรองรับน้ำทิ้ง เช่น คู คลอง เป็นต้นต้องไม่ก่อให้เกิดความเสียหายต่อสิ่งแวดล้อม และต้องได้รับอนุญาตหรือความยินยอมจากหน่วยราชการหรือเจ้าของแหล่งรองรับน้ำทิ้งนั้นๆข้อ ๒๔ ระบบระบายน้ำประกอบด้วย(๑)ท่อระบายน้ำ และบ่อพัก (พร้อมฝา)(๒)รางระบายน้ำ(๓)บ่อสูบน้ำหรือสถานีสูบน้ำ (ถ้ามี) ซึ่งต้องมีเครื่องสูบน้ำ ตะแกรงตักขยะและบริเวณกักเศษดินและทราย(๔)บ่อตรวจคุณภาพน้ำทิ้งประจำที่ดินแปลงย่อย(๕)บ่อตรวจคุณภาพน้ำทิ้งรวมของที่ดินจัดสรร ซึ่งต้องมีตะแกรงสำหรับตักขยะ(๖)บ่อผันน้ำ(๗)แหล่งรองรับน้ำทิ้งจากการระบายน้ำและจากระบบบำบัดน้ำเสีย(๘)ในกรณีที่ระดับน้ำสูงสุดของแหล่งรองรับน้ำทิ้งสูงกว่าระดับท่อน้ำ บ่อสูบหรือสถานีสูบน้ำ ให้ก่อสร้างบานประตูระบายน้ำข้อ ๒๕ รายการคำนวณที่ต้องใช้ประกอบแผนผังระบบระบายน้ำต้องมีรายละเอียด ดังต่อไปนี้(๑)พื้นที่รองรับน้ำฝน หรือพื้นที่ระบายน้ำฝนลงสู่ท่อหรือรางระบายน้ำ(เป็นหน่วยตารางเมตร)(๒)ปริมาณน้ำที่จะเข้าสู่ท่อ หรือรางระบายน้ำ (เป็นหน่วยลูกบาศก์เมตรต่อวินาที)(๓)ขนาดท่อหรือรางระบายนํ้าแต่ละบริเวณ(๔)ระดับความลาดเอียงของท่อ หรือรางระบายน้ำ(๕)ความเร็วของการไหลของน้ำในท่อ หรือรางระบายน้ำ(๖)ความลึกของท้องท่อหรือรางระบายน้ำ(๗)ขนาดท่อผันน้ำ และท่อน้ำเข้าออก ต้องให้ปริมาณน้ำที่เข้าระบบบำบัดน้ำเสีย(กรณีมีระบบบำบัดน้ำเสียรวม)และปริมาณน้ำฝนที่ผันออกสู่แหล่งรองรับน้ำทิ้งในฤดูฝนเป็นไปตามข้อ ๒๔ (๘)ข้อ ๒๖ รายการคำนวณ ตามข้อ ๒๕ต้องจัดทำขึ้นตามมาตรฐานทางวิศวกรรมและสอดคล้องกับการคำนวณทางวิชาการที่สามารถตรวจสอบความเพียงพอและความมั่นคงแข็งแรงของวัสดุที่ใช้ในระบบได้โดยผู้คำนวณออกแบบต้องลงนามพร้อมใบอนุญาตเป็นผู้ประกอบวิชาชีพวิศวกรรมควบคุมข้อ ๒๗ ผู้จัดสรรต้องทำแผนผังระบบระบายน้ำและรายการคำนวณทางวิชาการโดยมีรายละเอียด ดังต่อไปนี้(๑)ขนาดเส้นผ่าศูนย์กลางภายในของท่อระบายน้ำขนาดเล็กที่สุดไม่ต่ำกว่าหกสิบเซ็นติเมตรยกเว้นในกรณีเลือกใช้ระบบระบายน้ำเสียแยกจากระบบระบายน้ำฝน(๒)วัสดุที่เป็นท่อระบายน้ำต้องเป็นวัสดุที่ทนต่อการกัดกร่อนของน้ำเสียและน้ำฝนกับต้องสามารถรับน้ำหนักกดจากพื้นที่ด้านบนและน้ำหนักยานพาหนะที่สัญจรผ่านไปมาได้โดยไม่เสียหาย(๓)ระดับความเอียงลาดของท่อระบายน้ำหากท่อระบายนํ้ามีขนาดเส้นผ่าศูนย์กลางหกสิบเซ็นติเมตรระดับความลาดเอียงต้องไม่ต่ำกว่าหนึ่งต่อหนึ่งพัน (๑:๑,๐๐๐)และระดับความเอียงลาดนี้ต้องต่อเนื่องกันไปทั้งระบบ(๔)การกำหนดประเภทเครื่องสูบน้ำ ปริมาตรบ่อสูบ สถานีสูบน้ำและระดับน้ำที่เครื่องสูบน้ำเริ่ม หรือหยุดทำงาน ให้เป็นไปตามหลักวิชาการโดยระดับน้ำสูงสุดที่เครื่องสูบน้ำเริ่มทำงานต้องไม่เกินระดับกึ่งหนึ่งของท่อน้ำเข้า(๕)ระบบระบายน้ำต้องไม่พาดผ่านทางน้ำ หรือแหล่งน้ำสาธารณะเว้นแต่จะมีระบบพิเศษที่สามารถส่งน้ำผ่านไปได้โดยไม่ปนเปื้อนกับน้ำในทางน้ำหรือแหล่งน้ำสาธารณะ(๖)บ่อพักท่อระบายนํ้า ต้องมีประจำที่ดินแปลงย่อยทุกแปลงเว้นแต่ใช้ลำรางเป็นทางระบายน้ำ(๗)ในกรณีที่พื้นที่ของที่ดินจัดสรรมีระดับสูงต่ำต่างกันให้แสดงเส้นชั้นความสูงต่ำของพื้นที่แนวท่อระบายน้ำโดยมีช่วงห่างกันทุกระดับความสูงหนึ่งเมตรหรือน้อยกว่า และระดับของพื้นที่ที่จะปรับแต่งโดยการขุดหรือถมจากระดับเดิม(๘)แหล่งรองรับน้ำทิ้งที่ชัดเจน หากใช้ลำรางสาธารณะเป็นทางระบายน้ำให้แสดงภาพความกว้าง ความลึก ของลำรางสาธารณะจากที่ดินจัดสรรไปจนถึงแหล่งรองรับน้ำทิ้งข้อ ๒๘ ในกรณีที่แยกระบบระบายน้ำเสียออกจากระบบระบายน้ำฝนให้แสดงแบบรายละเอียดและรายการคำนวณทางวิชาการของทั้งสองระบบแยกจากกันโดยแต่ละระบบต้องมีรายละเอียดตามข้อกำหนดนี้รวมทั้งต้องแสดงระดับและรูปตัดของทุกจุดที่มีการตัดผ่านหรือบรรจบกันของระบบทั้งสองข้อ ๒๙ น้ำที่ผ่านการใช้จากทุกกิจกรรมในที่ดินจัดสรรให้ถือว่าเป็นน้ำเสียที่ต้องได้รับการบำบัดให้มีคุณสมบัติเป็นไปตามประกาศกระทรวงวิทยาศาสตร์เทคโนโลยีและสิ่งแวดล้อมเรื่อง กำหนดมาตรฐานควบคุมการระบายน้ำ ทิ้งจากที่ดินจัดสรรและกำหนดให้ที่ดินจัดสรรเป็นแหล่งกำเนิดมลพิษที่ต้องถูกควบคุมปล่อยน้ำเสียลงสู่แหล่งสาธารณะหรือออกสู่สิ่งแวดล้อมหรือกฎหมายอื่นที่ใช้บังคับจึงจะระบายลงสู่แหล่งรองรับน้ำทิ้งได้หมวด ๖ถนน สะพาน ป้ายสัญญาณ ข้อ ๓๐ ระบบและมาตรฐานของถนนทางเท้าและทางจักรยานในที่ดินจัดสรรทั้งหมดรวมทั้งการต่อเชื่อมกับ ถนนหรือทางสายนอกที่ดินจัดสรรเป็นสัดส่วนกับจำนวนที่ดินแปลงย่อยตามข้อกำหนดนี้และต้องเป็นไปตามความในหมวดนี้ข้อ ๓๑ ขนาดของถนนที่ต้องจัดให้มีในการจัดสรรที่ดินแต่ละโครงการต้องมีขนาด ดังต่อไปนี้(๑)โครงการขนาดเล็กต้องมีความกว้างของเขตทางไม่ต่ำกว่า ๑๒.๐๐ เมตรและมีความกว้างของผิวจราจรไม่ต่ำกว่า ๘.๐๐ เมตร(๒)โครงการขนาดกลางต้องมีความกว้างของเขตทางไม่ต่ำกว่า ๑๖.๐๐ เมตรและมีความกว้างของผิวจราจรไม่ต่ำกว่า ๑๒.๐๐ เมตร(๓)โครงการขนาดใหญ่ ต้องมีความกว้างของเขตทางไม่ต่ำกว่า ๒๔.๐๐ เมตรและมีความกว้างของผิวจราจรไม่ต่ำกว่า ๑๖.๐๐ เมตรข้อ ๓๒ โครงการขนาดกลาง และขนาดใหญ่ให้จัดทำทางเท้า และทางจักรยาน ด้วยข้อ ๓๓ ถนนที่เป็นทางเข้าออกของที่ดินจัดสรรซึ่งบรรจบกับทางหลวงแผ่นดินหรือทางสาธารณะต้องมีความกว้างของเขตทางไม่น้อยกว่าเกณฑ์กำหนดตามข้อ๓๑ เว้นแต่จะมีกฎหมายบัญญัติไว้เป็นอย่างอื่นข้อ ๓๔ ถนนแต่ละสายจะต้องมีความยาวจากทางแยกหนึ่งถึงอีกทางแยกหนึ่งไม่เกินห้าร้อยเมตรและที่กลับรถต้องมีมาตรฐาน ดังต่อไปนี้ข้อ ๓๕ ถนนที่เป็นถนนปลายตันต้องจัดให้มีที่กลับรถทุกระยะไม่เกินหนึ่งร้อยเมตรและที่กลับรถต้องมีมาตรฐาน ดังต่อไปนี้(๑)ถ้าเป็นวงเวียน ต้องมีรัศมีความโค้ง วัดถึงกึ่งกลางถนนไม่ต่ำกว่า ๖ เมตรและผิวจราจรกว้างไม่ต่ำกว่าสี่เมตร(๒)ถ้าเป็นรูปตัวที (T) ต้องมีความยาวสุทธิของไหล่ตัวที ด้านละไม่ต่ำกว่า ๕ เมตร ทั้งสองด้านและผิวจราจรกว้างไม่ต่ำกว่า ๔ เมตร(๓)ถ้าเป็นรูปตัวแอล (L) ต้องมีความยาวสุทธิของขาแต่ละด้านไม่ต่ำกว่า ๕ เมตรและผิวจราจรกว้างไม่ต่ำกว่า ๔ เมตร(๔)ถ้าเป็นรูปตัววาย (Y) ต้องมีความยาวสุทธิของแขนตัววาย ด้านละไม่ต่ำกว่า ๕ เมตรผิวจราจรกว้างไม่ต่ำกว่า๔ เมตร มุมตัววายต้องไม่เล็กกว่า ๑๒๐ องศาหากถนนปลายตันที่มีความยาวไม่เกิน๑๐๐ เมตร คณะกรรมการจะมีคำสั่งให้ผู้จัดสรรจัดทำที่กลับรถบริเวณปลายตันของถนนก็ได้ข้อ ๓๖ ความสูงของหลังถนนภายในที่ดินจัดสรรผู้จัดสรรต้องก่อสร้างภายใต้หลักเกณฑ์ดังต่อไปนี้(๑)ต้องสอดคล้องกับระบบระบายน้ำ(๒)ต้องมีระดับความสูงและมาตรฐานสอดคล้องกับถนนหรือทางสาธารณะที่เชื่อมต่อกับโครงการข้อ ๓๗ ผิวจราจรของถนนภายในที่ดินจัดสรรต้องเป็นไปตามแบบมาตรฐานของกรมโยธาธิการและผังเมืองและต้องก่อสร้างด้วยวัสดุอย่างใดอย่างหนึ่ง ดังนี้(๑)คอนกรีตเสริมเหล็ก(๒)คอนกรีตเสริมเหล็กปูทับด้วยวัสดุอื่น(๓)ยางแอสฟัสท์รองด้วยชั้นวัสดุพื้นทางที่มีความหนาและบดอัดจนมีความแน่นข้อ ๓๘ สะพาน สะพานท่อและท่อลอด ภายในที่ดินจัดสรร ผู้จัดสรรต้องก่อสร้างตามหลักเกณฑ์ ดังต่อไปนี้(๑)ถนนที่ตัดข้ามทางน้ำสาธารณะซึ่งกว้างเกินกว่าห้าเมตร ต้องทำเป็นสะพานตามแบบการก่อสร้างและได้รับอนุญาตจากทางราชการหรือเจ้าพนักงานตามที่กฎหมายกำหนด(๒)ถนนที่ตัดข้ามทางน้ำสาธารณะซึ่งกว้างน้อยกว่าห้าเมตร ต้องทำเป็นสะพานหรือสะพานท่อหรือท่อลอดตามแบบการก่อสร้างที่ได้รับอนุญาตจากทางราชการหรือเจ้าพนักงานตามที่กฎหมายกำหนดข้อ ๓๙ ผู้จัดสรรต้องติดตั้งป้ายสัญญาณจราจรและอุปกรณ์สะท้อนแสงไฟให้เห็นชัดตรงจุดที่เป็นกึ่งกลางถนน วงเวียน ทางแยก ร่อง หรือสันนูนขวางถนนทุกแห่งข้อ ๔๐ คณะกรรมการมีอำนาจที่สั่งให้ผู้จัดสรรปรับเปลี่ยนแผนผังเช่น ขนาดเขตทางทิศทางเดินรถ ระดับความลาดชัน ทางเลี้ยว ที่จอดรถ ที่กลับรถส่วนประกอบของถนน และป้ายสัญญาณการจราจร เป็นต้น เพื่อความสะดวกต่อการคมนาคมความมั่นคงแข็งแรง ความปลอดภัยความสวยงาม ความเป็นระเบียบ และการผังเมืองหมวด ๗สาธารณูปโภค ข้อ ๔๑ ระบบไฟฟ้าผู้จัดสรรที่ดินต้องจัดให้มีระบบไฟฟ้า และดำเนินการจัดทำตามแบบแปลนแผนผังที่ได้รับความเห็นชอบจากหน่วยราชการหรือองค์การของรัฐ หรือนิติบุคคลอื่นซึ่งมีหน้าที่ควบคุมเรื่องไฟฟ้าข้อ ๔๒ หากผู้จัดสรรจัดให้มีระบบประปาต้องดำเนินการตามข้อกำหนดนี้ข้อ ๔๓ ระบบประปาผู้จัดสรรที่ดินต้องจัดให้มีระบบประปาในกรณีที่ดินจัดสรรตั้งอยู่ในบริเวณที่การประปานครหลวง การประปาส่วนภูมิภาคการประปาส่วนท้องถิ่น หรือนิติบุคคลอื่นผู้รับผิดชอบ แล้วแต่กรณีสามารถให้บริการได้ ต้องใช้บริการของหน่วยงานนั้น ในกรณีอื่นใดนอกเหนือไปจากนี้ให้ผู้จัดสรรที่ดินเสนอแบบก่อสร้างระบบผลิตและจ่ายน้ำพร้อมทั้งรายละเอียดประกอบแบบรายการคำนวณโดยมีวิศวกรที่ได้รับอนุญาตการประกอบวิชาชีพวิศวกรรมควบคุมเป็นผู้ลงนามรับรองแบบและรายการคำนวณดังกล่าวเพื่อขอรับความเห็นชอบจากคณะกรรมการจัดสรรที่ดินข้อ ๔๔ ในกรณีที่ดินจัดสรรตั้งอยู่นอกบริเวณตามข้อ๔๕ ผู้จัดสรรต้องทำระบบประปาหรือระบบน้ำสะอาด ให้เพียงพอแก่การอุปโภคและต้องดำเนินการ ดังต่อไปนี้(๑)เสนอแบบก่อสร้างระบบผลิตน้ำประปาหรือระบบน้ำสะอาด กับแบบการก่อสร้างระบบจ่ายน้ำพร้อมทั้งรายละเอียดประกอบแบบการคำนวณ โดยมีวิศวกรที่ได้รับใบอนุญาตการประกอบวิชาชีพวิศวกรรมควบคุมเป็นผู้ลงนามรับรองแบบและรายการคำนวณดังกล่าว เพื่อขอความเห็นชอบจากคณะกรรมการ(๒)ถ้าใช้น้ำบาดาลหรือน้ำผิวดินในการผลิตน้ำประปาต้องขอรับสัมปทานการจัดจำหน่ายน้ำประปาจากหน่วยราชการที่รับผิดชอบ ตามกฎหมายว่าด้วยการสัมปทานให้เรียบร้อยก่อนยื่นขออนุญาตทำการจัดสรรตามข้อกำหนดนี้หมวด ๘ผังเมือง ข้อ ๔๕ กรณีเป็นห้องแถว หรือตึกแถวต้องจัดให้มีที่จอดรถเพิ่มเติม ๑ แปลง ต่อ ๑คันระหว่างผิวจราจรกับทางเท้าด้านหน้าที่ดินแปลงย่อยให้มีลักษณะดังนี้(๑)กรณีจัดให้มีที่จอดรถตั้งฉากกับแนวทางเดินรถ ให้มีความกว้างไม่น้อยกว่า ๒.๔๐ เมตร และความยาวไม่น้อยกว่า๕.๐๐ เมตร(๒)กรณีจัดให้มีที่จอดรถขนานแนวทางเดินรถ หรือทำมุมกับทางเดินรถน้อยกว่า ๓๐ องศา ให้มีความกว้างไม่น้อยกว่า๒.๔๐ เมตร และความยาวไม่น้อยกว่า ๖.๐๐ เมตร(๓)กรณีจัดให้มีที่จอดรถ ทำมุมกับทางเดินรถ ตั้งแต่ ๓๐องศาขึ้นไปให้มีความกว้างไม่น้อยกว่า ๒.๔๐ เมตร และความยาวไม่น้อยกว่า ๕.๕๐ เมตรกรณีจัดให้มีที่จอดรถเพิ่มเติมทางด้านหลังของห้องแถวหรือตึกแถวต้องจัดให้มีที่จอดรถ๑ แปลง ต่อ ๑ คัน และมีขนาดเช่นเดียวกับที่กำหนดไว้ ใน (๑) (๒) (๓)กรณีที่มีเขตห้ามปลูกสร้างอาคารริมทางหลวง ให้ใช้เขตห้ามปลูกสร้างอาคารเป็นที่จอดรถได้การใช้ประโยชน์ในที่ดินจัดสรรภายในเขตผังเมืองให้อยู่ภายใต้บทบัญญัติของกฎหมายว่าด้วยผังเมืองหมวด ๙พื้นที่ส่วนกลาง ระบบขนส่งนิติบุคคลหมู่บ้านจัดสรร ข้อ ๔๖ ผู้จัดสรรที่ดินต้องกันพื้นที่ไว้เพื่อจัดทำสาธารณูปโภคหรือบริการสาธารณะไม่น้อยกว่าร้อยละ ๕ ของพื้นที่จัดจำหน่ายทั้งหมด เช่น สวนหรือที่จอดรถส่วนกลาง สนามกีฬาศูนย์ฝึกอบรมพนักงาน ห้องอาหารสำหรับพนักงานสถานพยาบาลเบื้องต้น โดยให้มีพื้นที่เป็นสวนไม่น้อยกว่าร้อยละ ๒ ของพื้นที่จำหน่ายทั้งนี้ไม่ให้มีการแบ่งแยกออกเป็นแปลงย่อยหลายแห่งเว้นแต่เป็นการกันพื้นที่แต่ละแห่งไว้ไม่ต่ำกว่า ๑ ไร่ข้อ ๔๗ หากผู้จัดสรรจัดให้มีระบบขนส่งให้ผู้จัดสรรแสดงแผนการดำเนินการต่อคณะกรรมการด้วยข้อ ๔๘ ในการประชุมจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นเพื่อรับโอนทรัพย์สินของโครงการไปจัดการและดูแลบำรุงรักษาผู้จัดสรรต้องอำนวยความสะดวกในเรื่องเอกสาร บัญชีรายชื่อผู้ซื้อที่ดินจัดสรรและสถานที่ประชุมให้กับผู้จัดประชุมตามสมควรข้อ ๔๙ ในกรณีที่ผู้จัดสรรที่ดินรายใดมีความประสงค์จะให้มีการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นผู้จัดสรรที่ดินจะต้องจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นอย่างใดอย่างหนึ่ง ดังนี้(๑)ที่ดินเปล่าต้องจัดให้มีเนื้อที่ไม่น้อยกว่า ๒๐ ตารางวา และมีความกว้างไม่น้อยกว่า๘.๐๐ เมตร ความยาวไม่น้อยกว่า ๑๐.๐๐ เมตรเว้นแต่ข้อบัญญัติของท้องถิ่นใดกำหนดไว้สูงกว่าก็ให้เป็นไปตามข้อบัญญัติของท้องถิ่นนั้นโดยตำแหน่งที่ดินให้มีเขตติดต่อกับสาธารณูปโภคอื่น ๆ เช่น ถนน สวน สนามกีฬาที่จอดรถส่วนกลาง ศูนย์ฝึกอบรมพนักงาน ห้องอาหารสำหรับพนักงาน สถานพยาบาลเบื้องต้นและหรือสาธารณูปโภคอื่นที่ใช้ประโยชน์ลักษณะเดียวกัน(๒)ที่ดินพร้อมอาคาร ต้องมีเนื้อที่ไม่น้อยกว่า ๑๖ ตารางวา มีความกว้างไม่น้อยกว่า๔.๐๐ เมตร และมีพื้นที่ใช้สอยในอาคารไม่น้อยกว่า ๖๔ ตารางเมตร(๓)พื้นที่ส่วนอื่นซึ่งผู้จัดสรรที่ดินได้จัดไว้เพื่อเป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นแล้วเช่น สำนักงาน สโมสร เป็นต้นต้องจัดให้มีพื้นที่ใช้สอยสำหรับสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในอาคารดังกล่าวไม่น้อยกว่า๖๔ ตารางเมตรอาคารดังกล่าวจะต้องอยู่บนที่ดินแปลงบริการสาธารณะในโครงการจัดสรรที่ดินและจะเก็บค่าใช้จ่ายสำหรับการใช้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นไม่ได้ทั้งนี้ ไม่นับรวมถึงค่าใช้จ่ายสาธารณูปโภคสิ้นเปลืองข้อ ๕๐ เมื่อตั้งนิติบุคคลหมู่บ้านจัดสรรหรือนิติบุคคลตามกฎหมายอื่นแล้วให้ถือว่าที่ดินดังกล่าวตามข้อ๔๙ (๑) หรือที่ดินพร้อมอาคารตามข้อ ๔๙ (๒) เป็นสาธารณูปโภคส่วนที่ดินที่เป็นที่ตั้งสำนักงานสโมสร ฯลฯ ผู้จัดสรรที่ดินต้องให้นิติบุคคลหมู่บ้านจัดสรรหรือนิติบุคคลตามกฎหมายอื่นถือกรรมสิทธิ์รวมในที่ดินเนื้อที่ไม่น้อยกว่า๒๐ ตารางวา และให้เป็นสาธารณูปโภคด้วยให้ไว้ ณ วันที่ ๑๖กรกฎาคม พ.ศ. ๒๕๕๐วิทยา ผิวผ่องผู้ว่าราชการจังหวัดกำแพงเพชรประธานกรรมการจัดสรรที่ดินจังหวัดกำแพงเพชรวัชศักดิ์/จัดทำ๒๖ กุมภาพันธ์ ๒๕๕๑ศิรวัชร์/ปรับปรุง๒๙ มิถุนายน ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๓๘ ง/หน้า ๓๗/๒๒ กุมภาพันธ์ ๒๕๕๑